**La situació de drets humans d’Andorra serà considerada per l’Examen Periòdic Universal** 

**Ginebra** (2 de novembre de 2020) – La situació de drets humans d’Andorra serà avaluada pel Grup de Treball de l’Examen Periòdic Universal (EPU) del Consell de Drets Humans per tercera vegada el dijous 5 de novembre de 2020 que serà retransmès en viu per [webcast live](http://webtv.un.org/).

Andorra és un dels 14 Estats que serà examinat pel Grup de Treball de l’EPU en la seva propera sessió, que tindrà lloc del 2 al 13 de novembre de 2020.  Les [primeres i segones revisions de l’EPU](https://www.ohchr.org/EN/HRBodies/UPR/Pages/ADIndex.aspx) d’Andorra es varen realitzar al novembre de 2010 i al maig de 2015, respectivament.

La revisió feta en el marc de l’EPU es basa en els següents documents: 1) un informe nacional amb informació presentada per l’Estat sota examen; 2) una compilació d’informes d’experts i grups de treball independents coneguts com a Procediments Especials i Òrgans de Tractats de drets humans, i d’altres entitats de Nacions Unides; i 3) un resum d’informació proporcionada per pertinents actors interessats, incloses les institucions nacionals de drets humans, les organitzacions regionals i les organitzacions no governamentals.

Els tres informes de referència per l’examen d’Andorra el proper 5 de novembre es poden consultar [aquí](https://www.ohchr.org/EN/HRBodies/UPR/Pages/ADIndex.aspx).

**On**: La Sala de l’Assemblea, Palau de les Nacions, Ginebra [NB: Ateses les restriccions per COVID-19, la reunió es desenvoluparà emprant una combinació de***participació en persona i remota. Es prega als periodistes seguir la reunió per webcast***].

**Hora i data**: 09.00 – 12.30, dijous 5 de novembre de 2020 (hora de Ginebra, GMT + 1 hora).

L’EPU és un mecanisme únic que implica la revisió periòdica de la situació de drets humans dels 193 Estats Membres de l’ONU. Des de la seva primera reunió celebrada a l’abril de 2008, els 193 Estats Membres de les Nacions Unides foren revisats en dues ocasions durant el primer i segon cicle. Durant el tercer cicle de l’EPU, s’espera que els Estats especifiquin las mesures que han adoptat per implementar les recomanacions formulades en els seus examens anteriors, i amb les que es varen comprometre a donar-ne seguiment, així com destacar la recent evolució dels drets humans al país.

La delegació d’Andorra estarà presidida per la Sra. Maria Ubach, Ministra de Relacions Exteriors.

Les delegacions que exerciran com a relators (“troika”) per l’EPU d’Andorra són: Burkina Faso, Indonèsia i Ucraïna.

Es podrà accedir a la transmissió via **webcast** de la sessió a [http://webtv.un.org](http://webtv.un.org/)

La llista d’oradors i les intervencions fetes durant l’EPU d’Andorra estaran disponibles a [EPU Extranet](https://extranet.ohchr.org/sites/upr/Sessions/36session/Andorra/Pages/default.aspx)

El Grup de Treball de l’EPU **adoptarà las recomanacions** d’Andorra a les 16.30 hores del 10 de novembre. L’Estat examinat podrà compartir la posició assumida respecte les recomanacions rebudes durant l’examen, si així ho considera.

\* La trenta-sisena sessió estava programada inicialment pel 4 al 15 de maig de 2020 pero es va [posposar](https://www.ohchr.org/EN/HRBodies/HRC/Pages/NewsDetail.aspx?NewsID=25733&LangID=E) degut a les mesures adoptades en resposta a la pandèmia de la COVID-19.

FINAL

*Per a més informació i sol-licituds dels mitjans de comunicació, si us plau, comuniqui’s amb el Sr. Rolando Gómez al +41 (0) 22 917 9711 o*[*rgomez@ohchr.org*](mailto:rgomez@ohchr.org)

Per obtenir més informació sobre l’Examen Periòdic Universal, visiti la [pàgina web de l’EPU](https://www.ohchr.org/SP/HRBodies/UPR/Pages/UPRMain.aspx)

**Consell de Drets Humans de l’ONU, segueixin-nos a les següents xarxes socials:**[Facebook](https://www.facebook.com/UNHRC)[Twitter](https://twitter.com/UN_HRC)  [YouTube](https://www.youtube.com/c/UNHumanRightsCouncil)  [Instagram](https://www.instagram.com/humanrightscouncil/)